
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A   NR. 56

din 28 martie 2013

privind  prelungirea Contractelor de concesiune încheiate între Consiliul Local al Municipiului Sighişoara şi S.C. Apă Termic Transport S.A. Sighişoara, precum şi prelungirea contractelor de închiriere, al căror termen expiră la data de 01.05.2013

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 7177/27.03.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Hotărârii Consiliului Local nr. 9/1998 privind înfiinţarea S.C. Apă Termic Transport S.A. Sighişoara;

Având în vedere prevederile Hotărârii Consiliului Local nr. 5/2003 privind vânzarea locuinţelor aflate în proprietatea Consiliului Local;

Luând în considerare prevederile Legii nr. 51/2006, legea serviciilor comunitare de utilităţi publice, republicată, cu precădere cele ale art. 32 alin. (3) şi (4);

Având în vedere adresa nr. 547/06.03.2013, prin care S.C. Apă Termic Transport S.A. Sighişoara solicită aprobarea prelungirii contractelor;

Ţinând cont de prevederile Contractului de concesiune nr. 3264 din 27.04.1998 pentru administrarea şi întreţinerea fondului locativ de stat din municipiul Sighişoara, precum şi de prevederile Contractului de concesiune nr.3264 din 27.04.1998 pentru producerea şi distribuţia energiei termice încheiate între Consiliul Local al Municipiului Sighişoara şi S.C. Apă Termic Transport S.A. Sighişoara;

Având în vedere Raportul de specialitate al S.C. Apa Termic Transport S.A. Sighisoara, înregistrat cu nr. 7175/27.03..2013, prin care se propune prelungirea contractelor de concesiune încheiate între Consiliul Local al Municipiului Sighişoara şi S.C. Apă Termic Transport S.A. Sighişoara, precum şi prelungirea contractelor de închiriere al căror termen expiră la data de 01.05.2013, îndeplinindu-se prevederile legale în acest sens;


În temeiul art. 36 alin. (2), lit. “a” şi “c”, alin. (3), lit. ”c”, alin. (5), lit. “a” şi “b”, art. 45 alin. (3), art. 115 alin. (1) lit. “b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare;

H O T Ă R Ă Ş T E:

Art. 1. (1) În conformitate cu art. 32 alin. (3) din Legea nr. 51/2006, legea serviciilor comunitare de utilităţi publice, republicată, se aprobă prelungirea Contractului de concesiune nr. 3264 din 27.04.1998 pentru administrarea şi întreţinerea fondului locativ de stat din Municipiul Sighişoara, precum şi prelungirea Contractului de concesiune nr. 3264 din 27.04.1998 pentru producerea şi distribuţia energiei termice, încheiate între Consiliul Local al Muncipiului Sighişoara şi S.C. Apă Termic Transport S.A. Sighişoara, al căror termen expiră la data de 01.05.2013.

(2) Perioada pentru care se aprobă prelungirea contractelor de concesiune, menţionate la alineatul precedent, este de 5 (cinci) ani. 

(3) Prelungirea contractelor de concesiune se va face prin act adiţional.

Art.2. Se aprobă prelungirea contractelor de închiriere încheiate de S.C. Apă Termic Transport S.A., al căror termen expiră la data de 01.05.2013,  pe o perioadă maximă de 5 (cinci) ani. 

Art.3. Se mandatează Primarul Municipiului Sighişoara cu încheierea şi semnarea actelor adiţionale la contractele de concesiune menţionate la art. 1 din prezenta hotărâre.

Art.4. Cu ducerea la îndeplinire a prevederilor prezentei hotărâri se încredinţează Primarul municipiului şi directorul S.C. Apă Termic Transport S.A. Sighişoara.

Art. 5. Prin grija d-rei Fleşariu Anca, Secretarul Municipiului Sighişoara, prezenta hotărâre va fi comunicată în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică prin publicarea pe pagina de internet la adresa www.sighisoara.org.ro
PREŞEDINTE DE ŞEDINŢĂ,


  Dan-Constantin Enescu     

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

2 ex. S.C. ATT S.A. ;

1 ex. Direcţia administrarea patrimoniului

9 ex. AF/FM

